30. 6. 92 De Europæiske Fællesskabers Tidende Nr. L 176/57 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 25. marts 1992 om den støtte, som Spanien har ydet Intelhorce, SA (tidligere Industrias Textiles de Guadalhorce, SA), nu benævnt GTE General Textil Espafia, SA, en statsejet producent af bomuldstekstiler (Kun den spanske udgave er autentisk) (92/321/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter i overensstemmelse med ovennævnte artikel at have givet de interesserede parter en frist til at fremsætte deres 'bemærkninger, under henvisning til disse bemærkninger, og ud fra følgende betragtninger : Industrias Textiles de Guadalhorce, SÅ — nu benævnt GTE General Textil Espafia, SÅ — blev oprettet i 1957 af »Instituto Nacional de Industria (INI)«, et spansk statsejet holdingselskab. Selskabets aktiviteter består i produktion og markedsføring af bomuldsprodukter. Virksomheden ejer én fabrik, der ligger i en forstad 5 km fra byen Malaga (Andalusien). Dens produktionsaktiviteter er integreret vertikalt og omfatter spinding, vævning, efterbehandling og konfektionering af bomuldsvarer. Selskabets hoved- kontor ligger ved siden af fabrikken. Selskabet har også et salgskontor i Barcelona. I 1965 besluttede de spanske myndigheder at indstille deres investeringer i selskabet på grund af usædvanlige politiske og økonomiske omstændigheder. Kombineret med dårlig industriel planlægning medførte dette, at selskabet kom i alvorlig økonomisk uligevægt, som betød, at det gav underskud indtil 1971. I 1972 udnyttede man den gunstige situation i bomuldstekstilsektoren til at privatisere selskabet. De nye ejere påbegyndte et omstruk- tureringsprogram med udskiftning af vævemaskinerne og en forøgelse af arbejdsstyrken, som nåede op på 3277 ansatte. I 1972 og 1973 gav selskabet overskud. Fra 1974 satte forværringen i den generelle økonomiske situation og især krisen i bomuldstekstilindustrien en stopper for bedringen i virksomhedens situation. Selskabets konkur- renceevne blev svækket, og dets underskud blev stadig større på grund af en utilstrækkelig moderniseringspolitik. I 1975 skiftede Industrias Textiles de Guadalhorce navn til Intelhorce, SA ; På det tidspunkt befandt Spanien sig midt i en vanskelig politisk overgangsfase, og sammen med den økonomiske og sociale situation i området og det store antal arbejds- pladser i selskabet betød dette, at staten i 1980 var nødsaget til endnu en gang at overtage kontrollen med selskabet gennem det statsejede holdingselskab »Patri- monio del Estado«. Den spanske regering iværksatte senere en omstruktureringsplan, der skulle gøre selskabet levedygtigt. I 1980-1985 foretog selskabet således store faste investeringer på i alt 6 000 mio. pta. ; arbejdsstyrken blev gradvist formindsket fra 2 785 ansatte i 1980 til 2 094 ved udgangen af 1985, og omsætningen nåede i 1985 op på et højdepunkt på over 9400 mio. pta. På trods af denne indsats var Intelhorce stadig tabsgivende. I samme